[Foto’s] Bekendstelling: Volkswagen se Golf-reeks opgekikkerDie splinternuwe Golf 7 1.0 TSI (Foto: Volkswagen) Die nuwe Golf word bekendgestel met ŉ paar visuele opknappings aan die ontwerp en binneruim en daar is ŉ nuwe enjin beskikbaar. Maroela Media was by die bekendstelling om twee van die drie enjins te proe, en die smaak is lekker. Die splinternuwe Golf 7 1.0 TSI 81kW Trendline-handrat is nou beskikbaar teen R289 900. Dit is die mees bekostigbare Golf in ŉ redelike lang tyd. Ek het die een-litertjie vir ŉ kort spin gevat en die resultate is indrukwekkend. Die drie-silinder voel geensins lui of in diep water nie. Hy trek lekker stil deur die sesgang-handrat en hou aan hol tot 180 km/h, opdraande! VW beweer ŉ brandstofverbruiksyfer van so laag as 4.8 ℓ/100km. Ek glo in die omgewing van 6 op die gekombineerde siklus is nie buite die kwessie nie. Daar is nuwe tegnologieë in die Golf-reeks van LED-agterligte tot beter raakskerm-inligtingstelsels en ŉ slim opsionele veiligheidspakket met baanwaarskuwing en agter kruisverkeerwaarskuwing. Die Golf-pakket voel asemrowend goed gebou en heerlik toegerus, tot die intreemodel voel luuks. Die splinternuwe Golf 7 1.0 TSI (Foto: Volkswagen) Daar is drie enjins tans beskikbaar, 1.0 TSI met 81 kW – slegs met handrat, 1.4 TSI met 92 kW – slegs met DSG-outokas en die reeksleier, die bobaas 2.0 TSI met 169 kW, 7 kW op van die vorige model. Dié GTI hol van 0 – 100 km/h in 6.4 sekondes en sal aanhou draf tot 248 km/h. Die GTI is nou slegs beskikbaar met Volkswagen se uiters gewilde DSG-outokas. Volkswagen bied sy Active Info Display aan as ŉ opsionele ekstra op alle Golf-modelle. Dan word jou gewone instrumente vervang met ŉ digitale skerm met ŉ magdom inligting daarop. Dit werk indrukwekkend lekker en is maklik om te beheer. Die Golf is al 43 jaar oud. Daar is ŉ sekere gevoel wat net met tyd in ŉ motor ingeteel kan word. Die Corolla waaroor ons onlangs berig het en dié Golf wek daai selfde indruk van – hier word dit reg gedoen. Die Golf voel uiters solied. Die manier waarop die stoel en stuurwiel kan stel, verseker dat ŉ mens oombliklik gemaklik sit. Die spesifikasievlak lyk so: · Hellingbeheer met ESP · Elektroniese handrem · Elektroniese en verhitte spieëls · Elektriese vensters, voor en agter · Lugreëling · Lapbekleedsel · Fatigue detection · LED-agterligte · 6.5” Composition Colour Radio met raakskerm, USB, Bluetooth en 8 luidsprekers · Armleuning · Lumbale steuning op voorste sitplekke · Lapbekleedsel · Misligte voor · 16”-sierwiele · Spoedbeheer · Reënsensor · Selfverduisterende truspieëltjie · Outomatiese ligte · Chroom-uitlaatpype · Omringende beligting · Progressive steering · 18”-sierwiele · Klimaatbeheer · Verhitte voorste sitplekke · Auto high-beam · LED-hoofligte · Dynamic cornering lights · 8” Composition Media Radio met raakskerm, USB, Bluetooth en 8 luidsprekers · App Connect (Apple CarPlay en Android Auto) · Stembeheer Daar is ŉ magdom opsionele opknappings wat bestel kan word. Ons sal meer daaroor berig sodra ons die Golf 7 meer deurtastend getoets het. Die reeks lyk so: Die reeks word gedek deur ŉ 3 jaar/120 000 km-waarborg en 5 jaar/90 000 km-diensplan. Ons sal na die mededingers kyk in die volledige resensie. Met die kort tyd wat ons met die nuwe Golf 7 deurgebring het, glo ek die nuwe 1.0 TSI gaan groot geraas maak in die bedryf en vir Golf weer bietjie markaandeel terugwen.